ב-2 באוגוסט 2009, בעקבות פיגוע הירי בברנוער בתל אביב, קיימה עמותת הבית הגאה עצרת מחאה ותהלוכה ספונטנית שקטה ברחבי באר שבע אשר צעדה מרחבת בית המשפט המחוזי בעיר, דרך השוק העירוני, המדרחוב ועד לסניף הבית הגאה. בתהלוכה השתתפו כ-400 איש והיא הוכתרה למעשה כ-"מצעד הגאווה הראשון בעיר". בשנת 2010 התקיים לראשונה אירוע גאווה רשמי בבאר שבע שמשך כמות משתתפים רבה מזו בשנה שעברה (כ-600 איש) תחת הכותרת "אירוע הגאווה והסובלנות של באר שבע" בסיוע העירייה. באירוע גאווה זה נאמה אילה כץ, אמו של ניר כץ שנרצח בפיגוע בברנוער.